cyanic-selkie/wikianc huggingface dataset:
சிந்து ஆறு
விளக்கம்
சிந்துவின் முதன்மையான நீர் ஆதாரம் திபெத்தில் உள்ளது; திபெத்தில் தோன்றிய சிந்து ஆறு, பின்னர் லடாக் மற்றும் பால்டிஸ்த் வழியாக வடமேற்குப் பகுதியில் காரகோரம் மலைக்கு தெற்கே கில்கித் நோக்கி செல்கிறது. ஷியோக், ஷிகார், கில்கிட் ஆகிய ஆறுகள் ஆறுகள் பனி ஆறுகளோடு முதன்மை ஆற்றில் வந்து சேர்கின்றன. பின்னர் இது பெஷாவர் மற்றும் ராவல்பிண்டிக்கு இடையே உள்ள மலைகளில் இருந்து தெற்கே வளைந்து செல்கிறது. நங்க பர்வதத்துக்கு அருகே ஆழமான பள்ளத்தாக்குகளை சிந்து ஆறு 4,500-5,200 மீட்டர் (15,000-17,000 அடி) ஆழத்தில் கடந்து செல்கிறது. இது ஹசாரா முழுவதும் விரைவாக ஓடுகிறது, மற்றும் டார்பெலா அணையால் இதன் நீர் கட்டுப்படுத்தப்படுகிறது. காபுல் ஆறு அட்டாக் அருகே இதனுடன் இணைகிறது. கடலுக்கு செல்லும் மீதமுள்ள பாதையில் எஞ்சியுள்ள பஞ்சாப் மற்றும் சிந்து பகுதிகளில், நதியின் ஓட்டம் மெதுவாகவும், பல கால்வாய்களாக பிரிந்ததாகவும் இருக்கும். இது மித்தன்கோட் பகுதியில் பஞ்ச்நாத் ஆறு இணைகிறது. இச்சங்கமத்துக்கு அப்பால், இந்த ஆறு காபூல் நதி, சிந்து நதி, பஞ்சாப் ஆறுகள் ஆகியவற்றின் நீரை எடுத்துச் செல்வதால்,   சத்நாத் நதி (சாத்தி = "ஏழு", நடி = "நதி") என்ற பெரைப் பெறுகிறது. ஜாம்ஷோராவாலைக் கடந்து, இது தட்டாவுக்கு அருகில் கடலில் சேர்கிறது.
உலகின் சில நதிகளில் மட்டுமே காணப்படும் ஒன்றான கழிமுக அலைஏற்றம் சிந்து ஆற்றில் காணப்படுகிறது. இதன் நீராதாரமானது திபெத், இந்திய ஆளுகைக்கு உட்பட்ட ஜம்மு காஷ்மீர் மற்றும் இமாச்சல பிரதேசம் மற்றும் பாக்கிஸ்தானின் வடக்கு நிலங்கள் ஆகியபகுதிகளிலும், இமயமலை காரகோரம், இந்து குஷ் ஆகிய மலைகளில் உள்ள பனிக்கட்டி மற்றும் பனிப்பாறைகளால் இருந்து கிடைக்கிறது. ஆற்றின் நீர்பெருக்கானது பருவ காலத்துக்கு ஏற்ப மாறுபடுகிறது - குளிர்காலத்தில் நீர் பெரிதும் குறைந்து காணப்படும், சூலை முதல் செப்டம்பர் வரையிலான பருவ மழைக்காலத்தில்  வெள்ளம் மிகுந்து காணப்படும். வரலாற்றுக்கு முந்தைய காலங்களில் இருந்து ஆற்றின் போக்கில் நிலையான மாற்றங்கள் ஏற்பட்டதற்கான சான்றுகள் உள்ளன - கட்ச் பாலைவனம் மற்றும் பன்னி புல்வெளிகளுக்கு அருகில் இருந்து மேற்கு நோக்கி திசைதிரும்பியது.
வெளி இணைப்புகள்
பகுப்பு:ஆசிய ஆறுகள் பகுப்பு:ஜம்மு காஷ்மீர் ஆறுகள் பகுப்பு:சிந்துவெளி நாகரிகம் பகுப்பு:தொன்மவியல் ஆறுகள் பகுப்பு:இந்து தொன்மவியல் ஆறுகள் பகுப்பு:பாக்கித்தான் ஆறுகள்
பரஞ்சோதி மகான்
பகுப்பு:யோகிகள் பரஞ்சோதி மகான் (மே 2, 1900 - ஜனவரி 7, 1981) சென்னை மாநிலத்தின் இராமநாதபுரம் மாவட்டம் கான்சாபுரம் என்னும் சிறு ஊரில் ஒரு ஏழ்மை மிகுந்த குடும்பத்தில் நமது எளிமையில் பிறந்தார்.
1919ஆம் ஆண்டில் பணி யாளாக பர்மா சென்று விட்டபடியால் தனது தாய்மொழி போல் பர்மா மொழியையே பேசவும் எழுதவும் பழக வேண்டியதாயிற்று. அதே ஊரில் ஆலயம் ஒன்றில் வசித்து வந்த ஒரு பெரியவர் மூலம் இரங்கூன் புதுக்காண் ரோட்டின் அருகில் உள்ள பழைய குதிரை மைதானத்தில் 1938, நவம்பர் 7 இல் உபதேசம் பெற்றார்.
1939 செப்டம்பர் மாதம் இந்தியா திரும்பினார். 1944ஆம் ஆண்டு முதல் இந்தியா மட்டுமின்றி மேலை நாடுகள் முழுவதும், ஆங்காங்கே உள்ள சீடர்களைக் கொண்டு அந்தந்த நாடுகளிலும், நகரங்களிலும் சபைகளை ஏற்படுத்தி குண்டலினி உபதேசத்தை வழங்கி வந்தார். "உலக சமாதான ஆலயம்" சென்னையில் 1946 ஜூலை 20 இல் தொடங்கப்பட்டது.
சான்றுகள்
1.பரஞ்சோதி மகான் இணையதளம்
2.அர்ச்சிவ்.ஆர்க் இணையதளம்
3.வலைதமிழ் இணையம்
4.வாழ்க்கை குறிப்பு
வெளி இணைப்புகள்
ஞானம் என்பதே விஞ்'ஞானம்' தான்..
தமிழகத் தாழிகளின் காலம்
தமிழகத் தாழிகளின் காலம் என்பது முதுமக்கள் தாழிகள் தமிழகத்தில் வழக்கில் இருந்த காலமாகும். பொதுவாக தமிழகத்தில் பெருங்கற்காலத்து வட்டத்துக்குள்ளே (கி.மு. 1000 - கி.பி. 300) முதுமக்கள் தாழிகளின் காலத்தையும் ஆராய்ச்சியாளர்கள் அடக்கி விடுகின்றனர். ஆனால் கி.பி. 1990களுக்குப் பிற்பட்ட தமிழக அகழாய்வு முடிவுகளின் படி தமிழ்கத்தில் முதுமக்கள் தாழிகளின் காலம் தமிழகத்தில் பெருங்கற்காலத்துக்கு (கி.மு. 1000 - கி.பி. 300) முந்தியது என்று நிறுவுகின்றன.
வணிகக் கல்வி
வணிகக் கல்வி  என்பது ஆஸ்திரேலியா, கனடா, ஹாங்காங், இந்தியா, நைஜீரியா, நேபாளம், அயர்லாந்து, நியூசிலாந்து, பாகிஸ்தான், தென் ஆப்பிரிக்கா, இலங்கை, ஜிம்பாப்வே, அர்ஜென்டீனா, ஸ்வீடன், தான்சானியா, மலேசியா, சாம்பியா மற்றும் ஐக்கிய ராஜ்யம் , ஆகிய நாடுகளில் கற்பிக்கப்படும் ஓர் கல்வித் துறை அல்லது கற்கை நெறி ஆகும். அத்துடன் பல்கலைக்கழக அளவிலும் இக்கல்வி நெறி கற்பிக்கப்படுகிறது.. கணக்கியல், நிதி, சந்தைப்படுத்தல், நிறுவன ஆய்வுகள் மற்றும் பொருளாதாரம் ஆகிய கூறுகளை இக்கற்கை நெறி கொண்டுள்ளது.
மேற்கோள்கள்
பகுப்பு:வணிகம்
தமிழகத் தாழிகளின் காலம்
குறிஞ்சியும் முல்லையும் கொண்ட பெருங்கற்படைச் சின்னங்கள்
தமிழகத்தில் குறிஞ்சி நிலங்களிலும் முல்லை நிலங்களிலுமே பெருங்கற்படை சின்னங்களான கல்திட்டைகள், கற்பதுக்கைகள், குத்துக்கற்கள், நடுகற்கள், கற்குவைகள் ஆகியவை அதிகம் காணப்படுகின்றன. இவை காணப்ப்டும் இடங்களாக தொண்டை நாட்டுப்பகுதிகளும், கொங்கு நாட்டுப் பகுதிகளும் பாண்டிய நாட்டின் மேற்குப் பகுதிகளாகவே இருப்பதால் இச்சின்னங்களின் பண்பாட்டுக் கூறுகள் வடக்கிலிருந்து தெற்கில் பரவியதாகவே ஆய்வாளர்கள் கருதினர்.
இப்பெருங்கற்படை சின்னங்கள் உருவாவதற்கு கற்கள் அதிகம் தேவைப்படுவதால் இவை குறிஞ்சி நிலங்களிலும் முல்லை நிலங்களிலுமே அதிகம் இருந்தன. மேலும் வடமேற்கு அல்லது மத்திய தமிழகத்தில் அமைந்துள்ள பகுதிகளான பையம்பள்ளி, அப்புக்கல், மயிலாடும்பாறை போன்ற பகுதிகளில் செய்யப்பட்ட அகழாய்வுகள் வடதமிழகம் புதிய கற்காலத்தில் (கி.மு. 3000 - 1000) இருந்து பெருங்கற்காலத்திற்கு (கி.மு. 1000 - 300) மாறியதை சுட்டுகின்றன.
மருதமும் நெய்தலும் கொண்ட தாழிகள்
தமிழகத்தின் மருத நிலப் பகுதிகளான தென் பெண்ணை, காவிரி, வைகை, தாமிரபரணி ஆகிய ஆற்றுப் படுகைகளிலும் நெய்தல் பகுதிகளான காஞ்சிபுரம் போன்ற இடங்களிலும் அதிகமாக முதுமக்கள் தாழிகள் காணப்படுகின்றன. மருதமும் நெய்தலும் மண் வளமிக்கவை என்பதால் இவற்றில் தாழிகள் செய்வதற்கான மூலப் பொருட்கள் அதிகம் கிடைத்திருக்கும் எனலாம்.
மேலே வடமேற்குத் தமிழகத்துக்கு கூறப்பட்டது போல் புதிய கற்காலத்தில் (கி.மு. 3000 - 1000) இருந்து பெருங்கற்காலத்திற்கு தென்தமிழகம் வளர்ச்சி அடையவில்லை. மாறாக தென்தமிழக மற்றும் தமிழக நெய்தக் பகுதிகளில் நடத்தப்பட்ட அகழாய்வுகள் குறுனிக்கற்காலத்திலிருந்து (கி.மு. 10,000 முதல் கி.மு. 2,000) நேரடியாக தாழிகளின் காலத்திற்கு அசுர வளர்ச்சி அடைந்தது எனச் சுட்டுகின்றன.
காரணங்கள்
இப்பெருங்கற்படைச் சின்னங்களின் காலமும் தாழிகளின் காலமும் ஒன்றென ஆராய்ச்சியாளர்கள் கொள்வதற்கான காரணங்கள்,
தவறு
பெருங்கற்படைச் சின்னங்களின் காலமும் தாழிகளின் காலமும் ஒன்றென ஆராய்ச்சியாளர்கள் கொள்வது தவறென்பதற்காக ஆய்வாளர்கள் முன்வைக்கும் சான்றுகள்,
அறிஞர்களின் முடிவுகள்
"பெருங்கற்படைச் சின்னங்களை உருவாக்கும் பழக்கம் வடதமிழகத்தில் ஊடுருவும் முன்னரே இரும்பின் பயன்பாடும், கறுப்பு சிவப்புப் பானை ஓடுகலின் பண்பாடும் தமிழகத்தின் தெற்குப் பகுதியில் ஊடுருவி விட்டன எனலாம். அதனால் முதுமக்கள் தாழிகளைத் தமிழகத்தில் பயன்படுத்தியவர்கள் பெருங்கற்படைச் சின்னங்களை பயன்படுத்திய மக்களைக் காட்டிலும் காலத்தால் முந்தியவர்கள் ஆவர். எனவே பெருங்கற்படைகளைக் கொண்டு நினைவுச் சின்னங்களை உருவாக்காமல் தாழிகளை மட்டுமே பயன்படுத்திய மக்களின் பண்பாட்டை பெருங்கற்காலத்துக்குள் உள்ளடக்கி கால நிர்ணயம் செய்வதை தவிர்க்கலாம்.- கா. ராஜன்"
"நாங்கள் செய்த ஆதிச்சநல்லூர் அகழாய்வில் பெருங்கற்காலத்திற்கும் (கி.மு. 1000க்கு முன்) முற்பட்ட பண்பாட்டைக் கண்டோம். இங்கு கண்டது நல்ல அடுக்கு நிலைச் சமூகமாகும். இங்கு காணப்படும் பானையோடுகள் பெருங்கற்கால பானையோடுகளில் இருந்து மிகவும் வேறுபட்டவை. - சத்தியமூர்த்தி"
"காஞ்சிபுர அகழாய்வில் கிடைத்த தாழிகளில் பெருங்கற்கால குறிகள் காணப்படவில்லை. மேலும் இத்தளம் ஆதிச்சநல்லூரை விட பழமையானது எனவும் கருத முடியும். தாழிகளோடு பெருங்கற்கால சின்னங்கள் காணப்பட்டிருந்தால் இவை பெருங்கற்காலத் தாழிகள் ஆகும். ஆனால் இத்தாழிகளில் அப்படிக் காணப்படாதலால் இது பெருங்கற்காலத்துக்கும் முற்பட்ட தாழிகளாகும். அதனால் ஆய்வாளர்கள் தாழிகளின் தோற்றத்தை பெருங்கற்காலத்துக்குள் அடக்கிப் பார்ப்பதை தவிர்க்கலாம். - சத்தியமூர்த்தி மற்றும் இளங்கோ"
மேற்கோள்களும் குறிப்புகளும்
பகுப்பு:தமிழர் வரலாறு பகுப்பு:தமிழர் தொல்லியல்
திரைப்படநுட்பத் திறவோர் குழு
திரைப்படநுட்பத் திறவோர் குழு (முக்கிய முதலெழுத்துகளின் சுருக்கமாக திபதிகு) என்று தமிழில் அழைக்கப்படும் மோசன் பிக்சர்சு எக்ஃசுபெர்ட்டுக் குரூப்பு (Motion Picture Experts Group, MPEG) என்னும் அமைப்பானது ஒலி, ஒளி சார்ந்த எண்ணிமத் தரவுளை எவ்வாறு அதிகம் தரம் மாறாமல் சுருக்கலாம் என்று ஆய்ந்து சீர்தரங்கள் வழங்கும் ஒரு திறவோர்கள் குழு ஆகும். இது ஐஎசுஓ எனப்படும் சீர்தரத்துக்கான அனைத்துலக நிறுவனம், ஐஇசி (IEC) என அழைக்கப்படும் அனைத்துலக மின்நுட்ப ஆணைக்குழு ஆகியவை இணைந்து அமைத்த ஒரு திறவோர் குழுவாகும். இந்தத் திபதிகு என்னும் அமைப்பானது, 1988 ஆம் ஆண்டு நிப்பான் டெலிகிராஃவு டெலிபோன் (NTT) நிறுவனத்தைச் சேர்ந்த சப்பானியர் இரோசி யசூடா என்பவரும் இலியோனார்டோ சியாரிலியோன் என்னும் இத்தாலியரும் சேர்ந்து எடுத்த முன்னெடுப்புகளின் பயனாக உருவாயிற்று. திபதிகு-வின் முதல் கூட்டம் மே 1988 இல் கனடாவின் தலைநகரான ஆட்டவாவில் நடந்தது. 2005 ஆம் ஆண்டளவில், திபதிகு-வின் கூட்டங்கள் ஒவ்வொன்றிலும் ஏறத்தாழ 350 உறுப்பினர்கள், தொழில்நிறுவனங்களில் இருந்தும் பல்கலைக்கழகங்களில் இருந்தும், ஆய்வகங்களில் இருந்தும் வந்திருந்தவர்கள், பங்குகொள்கின்றனர். .
மேற்கோள்களும் அடிக்குறிப்புகளும்
பகுப்பு:திரைப்பட நிகழ்பட நுட்பங்கள் பகுப்பு:கணினி கோப்பு வடிவுருக்கள் பகுப்பு:பணிக்குழுக்கள் பகுப்பு:திபதிகு
.
சண்டிராணி
வெளி இணைப்புகள்
பகுப்பு:1953 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:பி. பானுமதி நடித்த திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:என். டி. ராமராவ் நடித்த தமிழ்த் திரைப்படங்கள் பகுப்பு:எஸ். வி. ரங்கராவ் நடித்த திரைப்படங்கள்
வையாபுரி ஐயர்
வையாபுரி ஐயர் என்பவர் கிபி 14ம் நூற்றாண்டில் யாழ்ப்பாணத்தில் வாழ்ந்த புலவர். பண்டத்தரிப்பு கோயிற்பற்றைச் சேர்ந்த மாதகல் என்னும் ஊரில் பிறந்தவர். சயவீர சிங்கையாரியன் என அழைக்கப்பட்ட ஐந்தாம் செகராசசேகரன் (1380 - 1414) காலத்தில் சமத்தானப் புலவராய் இருந்தவர். வையாபாடல் என்ற யாழ்ப்பாண வரலாற்று நூலை எழுதியவர்.
மேற்கோள்கள்
பகுப்பு:ஈழத்துப் புலவர்கள் பகுப்பு:யாழ்ப்பாணத்து நபர்கள்
குரோசுனி
குரோசுனி (Grozny, க்ரோஸ்னி, Грозный) உருசியாவின் செச்சென் குடியரசின் தலைநகரம் ஆகும். இந்த நகரம் சுன்ஷா ஆற்றின் கரையில் அமைந்துள்ளது. 2010ஆம் ஆண்டு உருசியக் கணக்கெடுப்பின்படி இந்த நகரத்தின் மக்கள்தொகை 271,573 ஆகும். 2002இல் மக்கள்தொகை 210,720 ஆக இருந்தது.
மேற்சான்றுகள்
பகுப்பு:செச்சினியாவின் நகரங்கள்
அந்தோனிக்குட்டி அண்ணாவியார்
அந்தோனிக்குட்டி அண்ணாவியார் என்பவர் 18ஆம் நூற்றாண்டைச் சேர்ந்த ஒரு தமிழ்க் கிறித்தவக் கவிஞர் ஆவார். இவர் பிறந்த இடம் தூத்துக்குடி என்றும் மணப்பாடு என்ற கடலோர கிராமத்தை பூர்வீகமாகக் கொண்டவர்.
இயற்றிய நூல்கள்
அந்தோனிக்குட்டி அண்ணாவியார் இயற்றிய நூல்கள் கீழ்வருவன: என்பன.
கவிதையில் வாழ்க்கையின் பிரதிபலிப்பு
அண்ணாவியாரின் வாழ்க்கை தொடக்கத்தில் நெறிபிறழ்ந்து இருந்தது என்பதையும் ஓர் அற்புத நிகழ்ச்சியால் மனமாற்றம் பெற்று இறைநெறியைச் சார்ந்து அருட்பாடல்கள் பலவற்றைப் புனைந்தார் என்பதையும் ஒரு பாடல்வழி அறிய முடிகிறது: "தரத்தயை செய்வாய் - தரத்தயை செய்வாய் தரத்தயை செய்வாய் இரக்கமுள்ள மாதாவே - இராசகுலக் கன்னிகையே  எங்கள் பேரிலுள்ள - அன்பினால் உமது  செங்கைமேவுதிரு - மைந்தனாரை  ஞான சொரூபியான நல்ல மகவைப் பாவ  ஈனன் தொட வெண்ணாதென்று எண்ணுகிறீரோ தாயே  ஏனை உயிரும் காக்கும் ஞானக்குழந்தை நல்  இரக்கப் புனலில் நன்றாய்க் குளித்து முழுகிப் பாவ  அழுக்கைத் துடைத்து மகா ஒழுக்கத்துடனே வந்தேன்"
நூல் ஆதாரம்
பகுப்பு:கிறித்தவ எழுத்தாளர்கள் பகுப்பு:தமிழ்க் கிறித்தவ எழுத்தாளர்கள்
பொம்மநல்லூர் ஊராட்சி
பொம்மநல்லூர் ஊராட்சி (Bommanallur Gram Panchayat), தமிழ்நாட்டின் திருப்பூர் மாவட்டத்தில் உள்ள தாராபுரம் வட்டாரத்தில் அமைந்துள்ளது. இந்த ஊராட்சி, தாராபுரம் சட்டமன்றத் தொகுதிக்கும் ஈரோடு மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1841 ஆகும். இவர்களில் பெண்கள் 907 பேரும் ஆண்கள் 934 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
செங்கன்னூர் சட்டமன்றத் தொகுதி
செங்கன்னூர் சட்டமன்றத் தொகுதி, கேரள சட்டமன்றத்திற்கான 140 தொகுதிகளில் ஒன்று. இது ஆலப்புழை மாவட்டத்தில் உள்ள செங்கன்னூர் நகராட்சி, செங்கன்னூர் வட்டத்தில் உள்ள  ஆலை,  புதனூர்,  செறியநாடு,  மான்னார்,  முளக்குழை,  பாண்டநாடு,  புலியூர்,  திருவன்வண்டூர்,  வெண்மணி ஆகிய ஊராட்சிகளைக் கொண்டது. மாவேலிக்கரை வட்டத்தில் உள்ள சென்னித்தலை - திருப்பெருந்துறை என்னும் ஊராட்சியையும் கொண்டது. .
சான்றுகள்
பகுப்பு:கேரள சட்டமன்றத் தொகுதிகள்
தன்வீர் அஹ்மத்
தன்வீர் அஹ்மத்  (Tanvir Ahmed, டிசம்பர் 20 1978, பாக்கித்தானியத் துடுப்பாட்டக்காரர்). இவர் மூன்று தேர்வுத் துடுப்பாட்டப் போட்டியிலும், 106முதல்தர துடுப்பாட்டப் போட்டிகளிலும் கலந்து கொண்டுள்ளார். 2010 இல் பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார். இவர் குவைத்தைப் பிறப்பிடமாகக் கொண்டவர்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1978 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
ஆற்காடு நவாப்
ஆற்காடு நவாப்புகள் (Arcot Nawab) என அழைக்கப்படுபவர்கள் 1690 முதல் 1801 வரை தென்னிந்திய கருநாடக பகுதிகளை ஆண்ட மன்னர்கள் ஆவர். இவர்கள் தலைநகரம் இன்றைய சென்னை அருகில் உள்ள ஆற்காடு ஆகும். தமிழக வரலாற்றில் மிக முக்கியமான இவர்கள் பொதுவாக கருநாடக நவாப்புகள் எனவும் அழைக்கப்படுகின்றனர். இவர்கள் ஆட்சியின் பொழுதுதான் ஆங்கிலேயேர்கள் மொகலாய ஆட்சியாளர்கள் உதவியுடன் இந்தியாவில் காலூன்ற ஆரம்பித்தனர்.
வரலாறு
ஆற்காடு நவாப்புகள் கலிபா உமர் இப்புனு அல் கத்தாப்பு அவர்களின் வழிவந்தவர்கள் ஆவர். இவர்கள் 1692 ஆம் ஆண்டு மொகலாய சக்கரவர்த்தி அவுரங்கசீப்பால் கருநாடக பிரதேசம் பகுதிகளில் வரிவசூல் செய்ய நியமிக்கப்பட்டனர். இவ்வாறு நியமிக்கப்பட்ட முதல் நவாப்பு சுல்பிக்கார் அலி என்பவராவார். இவர் மராத்திய, விசயநகரப் பேரரசுகளை முறியடித்தார். மேலும் தனது ஆட்சிப்பகுதியை கிருட்டிணை ஆறு வரை பரப்பினார். பின்பு வந்த நவாப்பு தோத்து அலி கான் (1732–1740) என்பவர் தனது அரசை 1736 இல் மதுரை வரையில் விரிவுபடுத்தினார்.
இதன் பிறகு 1749 ஆம் ஆண்டு முகமது அலி கான் வாலாசா என்பவர் ஆட்சிக்கு வந்தார். இவரது ஆட்சி மிகவும் அமைதியாகவும், சமய சகிப்புதன்மை உள்ளதாகவும் விளங்கியது. இவர் தனது நாட்டின் அனேகமான பகுதிகளுக்கும் சென்று பார்வையிட்டதோடு, அங்கு இருந்த அனைத்து கோவில்கள், மசூதிகள் மற்றும் தேவாலயங்களுக்கு நன்கொடைகளையும் அளித்தார். இன்றைய திருச்சிராப்பள்ளி திருவரங்கம் நகரில் உள்ள திருவரங்கநாதர் ஆலயமும் அவற்றில் ஒன்றாகும். இவர் 1765 இல் முகலாயப் பேரரசிற்கு கப்பம் கட்டுவதை மறுத்து, நவாப்பு ஆட்சியை சுதந்திர அரசாக அறிவித்தார்.
இதன் பிறகு இவர் தன்னை காத்துக்கொள்ளும் பொருட்டு பிரித்தானியக் கிழக்கிந்தியக் கம்பனி உடன் நட்புறவை மேற்கொண்டார். தனக்கு கீழ் உள்ள சமசுதானங்களை கட்டுப்படுத்த இவர் கம்பெனி படைகளை உபயோகப்படுத்தினார். மேலும் இவர் பிரெஞ்சு – ஐதர் அலி கூட்டுப் படையை எதிர்க்க ஆங்கிலேயற்கு ஆதரவாக போரிட்டார். இதன் காரணமாக இந்திய சுதந்திர உணர்விற்கு எதிரானவர் என்ற தோற்றத்தைப் பெற்றதோடு தனது அரசாட்சியின் பெரும்பகுதியை கிழக்கிந்தியக் கம்பெனியிடம் இழந்தார்.
இதன் பிறகு பதின்மூன்றாவது நவாப்பாக ஆட்சிக்கு வந்த குலாம் முகம்மது கவுசு கான் ( 1825–1855 ) தனக்கு பிறகு வாரிசு இல்லாமல் இறந்தார். இதனால் அவகாசியிலிக் கொள்கையின் படி, கருநாடக பிரதேசம், ஆங்கிலேய அரசின் கீழ் சென்றது. இதன் பிறகு 1867 இல் குலாம் முகம்மது கவுசு கானின் சிறிய தந்தை ஆசிம் சா, பிரித்தானிய மகாராணி விட்டோரியாவிடம் ஓர் ஒப்பந்தம் செய்துகொண்டார். அதன்படி நவாப்பு ஆட்சிக்குட்பட்ட பகுதிகளில் வரி வசூல் செய்யும் உரிமையை ஆங்கிலேயர் பெற்றனர். அதற்கு பகரமாக வரிவசூலில் ஒரு பகுதியை ஓய்வுதியமாக ஆசிம் சா பெற்றார். மேலும் ஆற்காடு இளவரசர் என்றும் அங்கிகரிக்கப்பட்டார்.
இவரது பரம்பரையில் வந்தவர்கள் இன்றும் சென்னை நகரில் ஆற்காடு இளவரசர் என்ற பட்டத்துடன் வாழ்ந்து வருகின்றனர். சுதந்திர இந்தியாவும் இவர்களது பட்டத்தை அங்கீகரித்து, அரச குடும்பத்தினருக்கான ஓய்வூதியத்தை அளித்து வருகின்றது. இவர்களில் நடப்பு கடைசி ஆற்காடு இளவரசரான முகம்மது அத்துல் அலி ஆசிம் சா சூலை 1994 இல் பட்டத்துக்கு வந்தார்.
முந்தைய நவாப்புகள்
நவாப்பு சுல்பிகர் அலி கான் (1692–1703)
நவாப்பு தாவுது கான் (1703–1710)
நவாப்பு முகம்மது சதாத்துல்லா கான் I (1710–1732)
நவாப்பு தோத்து அலி கான்(1732–1740)
நவாப்பு சஃபுதார் அலி கான் (1740–1742)
ஆற்காடு இளவரசர்கள் (கௌரவ அரசர்கள்)
நவாப்பு ஆசிம் சா (1867–1874)
நவாப்பு சர். சாகிருதுல்லா பகதூர் (1874–1879)
நவாப்பு இந்திசாம் உல் முழ்க் முசாலூதுல்லா பகதூர் (1879–1889)
நவாப்பு சர். முகம்மது முனாவர் அலி கான் பகதூர் (1889–1903)
சர். குலாம் முகம்மது அலி கான் பகதூர் (1903–1952)
நவாப்பு குலாம் முகையுதீன் கான் பகதூர் (1952–1969)
நவாப்பு குலாம் முகம்மது அத்துல் காதர் (1969–1993)
நவாப்பு முகம்மது அத்துல் அலி(1994 முதல்)
வெளி இணைப்புகள்
பகுப்பு:இந்திய முஸ்லிம்கள் பகுப்பு:ஆற்காடு நவாப்கள் பகுப்பு:இந்தியாவின் மன்னராட்சிகள்‎ பகுப்பு:இந்திய அரசர்கள் பகுப்பு:தமிழ்நாட்டு அரச வம்சங்கள்
ஆ. சிவசுப்பிரமணியன்
'''ஆ. சிவசுப்பிரமணியன்''' (A. Sivasubramanian) தமிழகத்தின் மிக முக்கியமான பண்பாட்டு ஆய்வாளராவார். பேராசிரியர், ஆய்வாளர், எழுத்தாளர் என பன் முகங்களுடன் சமூகவியல், நாட்டுப்புறவியல், பண்பாட்டியல் துறைகளில் இவர் இயங்கி வருகிறார்.
தொழில்
1967 இல் அண்ணாமலைப் பல்கலைக்கழகத்தில் புலவர் பட்டம் பெற்ற இவர், அதேஏ ஆண்டு தூத்துக்குடி வ.உ.சி கல்லூரியின் தமிழ்த் துறையில் பணியில் சேர்ந்து தமிழ்ப் பேராசிரியராக உயர்ந்தார். 2001 ஏப்ரலில் ஓய்வு பெறும் வரை அதே கல்லூரியில் பணிபுரிந்தார். தமிழ் ஆசிரியராக வாழ்கையைத் தொடங்கிய இவர் தமிழ்ச்சமுகத்தின் பண்பாட்டு அசைவுகளை அவதானித்தும் ஆவணப்படுத்தபவராக பரிணமித்தார். சமூக அறிவியல் கூட்டிணைவு அமைப்பின் ஒரு பங்களிப்பாளரும் ஆவார்.
பணிகள்
தென் தமிழ்நாட்டின் நாட்டுப்புறக் கதைகள், பாடல்கள், வழக்காறுகள் போன்றவற்றை ஊர்வூராகத் திரிந்து சேகரித்தார். இவருடைய ஆராய்ச்சிப் பணிகள் கள ஆயவை முதன்மையாக கொண்டவையாக இருந்தன.
விருதுகள்
அமெரிக்கத் தமிழர்களின் ’விளக்கு’ இலக்கிய அமைப்பின் 23வது “புதுமைப்பித்தன் நினைவு” விருது  எழுத்தாளர்  ஆ. சிவசுப்பிரமணியனுக்கு 2018 ஆம் ஆண்டு வழங்கி சிறப்பிக்கப்பட்டது. இவர் எழுதிய ஆஷ் கொலையும் இந்தியப் புரட்சி இயக்கமும் என்ற நூலுக்கு தமிழ் இலக்கியத் தோட்டத்தின் விருது வழங்கப்பட்டது.
மேற்கோள்கள்
பகுப்பு:தமிழ் சமூகவியலாளர்கள் பகுப்பு:தமிழர் நாட்டுப்புறவியல் ஆய்வாளர்கள்
ஆரவல்லி மலைகளின் புவிமேலோட்டுப் பரிணாமம்
thumb|இந்தியாவின் ராஜஸ்தானில் உள்ள ஆரவல்லி மலைத்தொடர் thumb|ஆரவள்ளி மலைத்தொடர் இந்தியாவின் வடமேற்கு பகுதியில் உள்ளது. ஆரவல்லி மலைத்தொடர் என்பது இந்தியாவின் வடமேற்கு பகுதியில் உள்ள ஒரு மலைத்தொடர் ஆகும். இது ராஜஸ்தான் மாநிலத்துக்குக் குறுக்கே வடகிழக்கிலிருந்து தென்மேற்காகச் சுமார் 300 மைல்கள் நீளமாக அமைந்துள்ள தற்போதைய புகழ்பெற்ற மலைப்பிறப்புப் பட்டியாகும் இது தொடர்ச்சியான கிரேட்டானிக் மோதல்களில் இருந்து உருவான இந்தியக் கேடயத்தின் ஒரு பகுதியாகும். ஆரவல்லி மலைகள் ஆரவல்லி மற்றும் டெல்லி மடிப்புப் பட்டைகளைக் கொண்டிருக்கின்றன, மேலும் அவை கூட்டாக ஆரவல்லி-டெல்லி மலைப்பிறப்புப் பட்டை என்று அழைக்கப்படுகின்றன. முழு ஆரவல்லி மலைத்தொடரும் சுமார் 700 கி.மீ.ஆகும் அருகிலுள்ள மிகவும் இளைய இமயமலைப் பகுதியைப் போலல்லாமல், ஆரவல்லி மலைகள் மிகவும் பழமையானவை, புந்தேல்கண்ட் கிரேட்டானுக் கும் மார்வார் கிரேட்டானுக்கும் இடையிலான மோதல் மலைத்தொடரின் வளர்ச்சிக்கான முதன்மை வழிமுறையாக நம்பப்படுகிறது.
ஆரவல்லி மலைத்தொடருக்கு காரணமான துல்லியமான பரிணாம செயல்முறைகள் இன்றும் சர்ச்சைக்குரியதாகவே உள்ளன. இதன் புவி மேலோட்டு வரலாற்றுக்கு மாறுபட்ட கோட்பாடுகள் முன்வைக்கப்பட்டுள்ளன.
ஆரவல்லி மலைகளின் புவியியல்
ஆரவல்லி மலைத்தொடர்புரோட்டோசாயிக் பாறைகளாலான பல பிளவிடை முகடுகளைக் கொண்டுள்ளது அதாவது இதன் கட்டமைப்பு  தீவிரமாக சிதைக்கப்பட்டும் வளருருமாற்றம்  பெற்றும் வந்துள்ளன.
பொது உருவாக்கம்
பாறைகளின் மூன்று முக்கிய உட்பிரிவுகள் மலைத்தொடரின் பாறையடுக்குகளை உருவாக்குகின்றன, அர்ச்சியன் பில்வாரா நெய்சிக் சிக்கலான அடித்தளமானது மிகக் குறைந்த அடுக்குகளாக உள்ளது, அதன்பின்னர் கீழ் அரவல்லி சூப்பர் குழுமம் மற்றும் மேல் தில்லி சூப்பர் குழு ஆகியவை உள்ளன. மலைத்தொடரின் வடக்கு பகுதி டெல்லி சூப்பர் குழுவை மட்டுமே கொண்டுள்ளது, மேலும் இது அதன் பெயருக்கு ஏற்றார்ப்போல் 'வடக்கு டெல்லி பெல்ட்' வழங்கப்பட்டுள்ளது. இருப்பினும், தெற்குப் பகுதியில், ஆரவல்லி மற்றும் டெல்லி சூப்பர் குழுக்கள் இரண்டும் உள்ளன. மலைத்தொடர் கிழக்கு மற்றும் மேற்கு விளிம்புப் பிளவுகளால் சூழப்பட்டுள்ளது. முன்பு இது பெரிய எல்லைப்பிளவு என்றும் அழைக்கப்படடது.
அர்ச்சியன் பில்வாரா நெய்சிக் சிக்கலான அடித்தளம்
பில்வாரா நெசிக் சிக்கலான அடித்தளம் சுமார் 2.5 Ga அளவு பழைமையானதாகும் அது உருமாறிய பாறைகள் மற்றும் தீப்பாறை குழுவால் உருவாக்கப்பட்டது .  முக்கியமாக  ஆம்பிபோலைட் பாறைகள் முதல் கிரானுலைட் பாறைகள் தரத்தினால் ஆனவை. டோனலைட்டிக் முதல் கிரானோடியோரைட்டுநெய்சிக் மற்றும் ஊடுருவும் கிரானைட்டோட்கள் ஆகியவையும் மேலும் சிறிய அளவிலான மெட்டா படிவுப்பாறைகள், மெட்டா தீப்பாறைகள் ஆகியவையும் இத்தளத்தில் காணப்படுகின்றன. இந்த அடித்தளம் இரண்டு துணைப்பிரிவுகளாக வகைப்படுத்தப்பட்டுள்ளது: சேண்ட் மேட்டா வளாகம் மற்றும் மங்கல்வார் வளாகம். சேண்ட்மேட்டா வளாகம் நெய்சிசஸ் மற்றும் கிரானைடோயிட்களைக் குறிக்கிறது. அதே நேரத்தில் மங்கல்வார் வளாக கிரானைட் கிரீன்ஸ்டோன் பட்டையைக் குறிக்கிறாது.
டெக்டோனிக் பரிணாம வளர்ச்சியின் நான்கு கட்டங்கள்
ஆரவல்லி-டெல்லி ஓரோஜெனிக் பெல்ட்டின் டெக்டோனிக் பரிணாமத்தை நான்கு கட்டங்களாக பிரிக்கலாம்:
ஆரவல்லி-டெல்லி மலைப்பிறப்பு பட்டையின் புவிமேலோட்டுப் பரிணாம வளர்ச்சியில் பிளவு மற்றும் வண்டல்படிவு, மோதல் மற்றும் இணைத்தல் ஆகிய இரண்டு கட்டங்கள் ஆவணப்படுத்தப்பட்டுள்ளன.
மேற்கோள்கள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
சகலாகம சாரம்
சகலாகம சாரம் என்னும் நூல் 15ஆம் நூற்றாண்டில் தோன்றியது. ஆசிரியர் களந்தையார் என்று போற்றப்பட்ட தி௫க்கயிலாய பரம்பரை வேளாக்குறிச்சி ஆதீன சீடர் களந்தை ஞானப்பிரகாசர். இவர் மறைஞான சம்பந்தரின் குரவர். நூல் குறட்பாக்களால் ஆனது. மேற்கோள் பாடல்களாகச் சில பாடல்கள் மட்டும் கிடைத்துள்ளன.
சகலாகம சார சங்கிமம் என்னும் வடமொழியில் அச்சிடப்பட்டு வெளிவந்துள்ளது. ஆகம சாரத்தைச் சிவபெருமான் பார்வதிக்குச் சொன்ன செய்திகள் அதில் கூறப்பட்டுள்ளன. தமிழ்நூல் சகலாகம சாரம் வடமொழி நூல் சகலாகம சார சங்கிரமத்தின் மொழிபெயர்ப்பு ஆகலாம்.
கருவிநூல்
பகுப்பு:15 ஆம் நூற்றாண்டுத் தமிழ் நூல்கள்
கந்தக இருசயனைடு
கந்தக இருசயனைடு (Sulfur dicyanide) S(CN)2 என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். வெண்மை நிறத்தில் திண்மமாகக் காணப்படுவதாகக் கருதப்படும் இந்த எளிய சேர்மம் முக்கியமாக கோட்பாட்டு அளவில் அடிப்படை ஆர்வத்தை கொண்டுள்ளது. இது இருசயனோசல்பேன்களின் (Sx(CN)2) முதல் உறுப்பினர் ஆகும். தையோசயனோசன்களும் ((SCN)2), S4(CN)2 வரையிலான உயர்பாலிசல்பேன்களும் இதில் உள்ளடங்கும். எக்சுகதிர் படிகவியல் ஆய்வுகளின்படி இம்மூலக்கூறு சமதளமானதாகும். SCN அலகுகள் நேர்கோட்டில் உள்ளன. S-C-S அணுக்களின் பிணைப்புக் கோணம் 95.6° ஆக உள்ளது. உலோக சயனைடுகள் மற்றும் கந்தக ஆலைடுகளின் வினைகள் பற்றிய ஆய்வு மூலம் S(CN)2 இன் தயாரிப்பு சோடர்பேக்கிற்கு சேர்கிறது.
மேற்கோள்கள்
பகுப்பு:கனிம கரிமச் சேர்மங்கள் பகுப்பு:கனிம கந்தகச் சேர்மங்கள் பகுப்பு:கனிம நைதரசன் சேர்மங்கள் பகுப்பு:தையோசயனேட்டுகள்
நந்தி (இதழ்)
நந்தி  1960 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இந்த இதழுக்கு ஒர் ஆசிரியர் குழு பொறுப்பாக இருக்கிறது. இது சித்த மருத்துவக் குறிப்புகளோடு, மருத்துவ வெண்பா என உடற்கூறியல் பற்றி படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
உசாத்துணைகள்
பகுப்பு:மருத்துவத் தமிழ் இதழ்கள் பகுப்பு:இந்தியத் தமிழ் இதழ்கள் பகுப்பு:1960 களில் வெளிவந்த தமிழ் இதழ்கள்
கண்டமநல்லூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கிழக்கு சிக்கிம் மாவட்டம்
கிழக்கு சிக்கிம் மாவட்டம் என்பது சிக்கிம் மாநிலத்தில் அமைந்துள்ள நான்கு மாவட்டங்களில் ஒன்று. சிக்கிமின் தலைநகரான கேங்டாக் இந்த மாவட்டத்தில் அமைந்துள்ளது. இந்த மாவட்டத்தின் தலைநகரும் கேங்டாக் நகரமே. மாநிலத்தின் அனைத்து நிர்வாகப் பிரிவுகளின் மையம் இதுவே. 2011 ஆம் ஆண்டு நிலவரப்படி இது சிக்கிமின் நான்கு மாவட்டங்களில் அதிக மக்கள் தொகை கொண்டது.
இணைப்புகள்
பகுப்பு:சிக்கிம் மாவட்டங்கள் பகுப்பு:கிழக்கு சிக்கிம் மாவட்டம்
வேளாங்கண்ணி இரஜதகிரீசுவரர் கோயில்
வேளாங்கண்ணி இரஜதகிரீசுவரர் கோயில் நாகப்பட்டினம் மாவட்டத்தில் உள்ள சிவன் கோயிலாகும்.
இறைவன், இறைவி
பனி சூழந்த நிலையில் சூரிய வெளிச்சத்தில் வெள்ளியைப் போலப் பிரகாசிப்பதால் கயிலாயத்தை வெள்ளியங்கிரி என்றழைப்பர். வெள்ளியங்கிரிநாதரான சிவபெருமான் இங்கு இரஜதகிரீசுவரர் என்றழைக்கப்படுகிறார். இறைவி வேல்நெடுங்கண்ணி ஆவார்.
சிறப்பு
சிக்கல் கோயிலில் முருகப்பெருமானுக்கு சக்தி வேலைத் தந்து அருளிய பெருமை வேல்நெடுங்கண்ணிக்குரியதாகும். இக்கோயிலில் ஆடி மாதம் தீமிதித் திருவிழா மிகவும் சிறப்பாக நடைபெறுகிறது.
வெளியிணைப்புகள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள்
கலாமண்டலம் சிவன் நம்பூதிரி
கலாமண்டலம் சிவன் நம்பூதிரி (Kalamandalam Sivan Namboodiri) இவர் ஒரு இந்திய பாரம்பரிய நாடக கலைஞராவார். கேரளாவைச் சேர்ந்த கூடியாட்டத்தை நிகழ்த்திய சாக்கியர் சமூகத்திற்கு வெளியில் இருந்து வந்த முதல் கலைஞர் சிவன் நம்பூதிரியாவார். கூடியாட்டம் கலைக்கு இவர் செய்த பங்களிப்புகளுக்காக 2012 ஆம் ஆண்டில், இந்திய அரசால் இவருக்கு பத்மஸ்ரீ விருது வழங்கப்பட்டது.
சுயசரிதை
வலது|thumb| கூடியாட்டம் முக ஒப்பனை thumb|240x240px| கேரள கலாமண்டலத்தில் கூத்தம்பலம் வலது|thumb|240x240px| குரு [[மணி மாதவ சாக்கியர்|மணி மாதவ சாக்கியார் மற்றும் அவரது குழுவில் தோரனாயுதம் ( இராமாயணக் காவியத்தை அடிப்படையாகக் கொண்ட பாசாவின் அபிசேக நாடக நாடகத்தின் ஒரு பகுதி) கூடியாட்டம்(1962, சென்னை). இது கேரளாவுக்கு வெளியே முதல் கூடியாட்டம் நிகழ்ச்சி. ]] 1950 ஆம் ஆண்டில் தென்னிந்திய மாநிலமான கேரளாவில் உள்ள பாலக்காட்டின் ஷோர்னூரில், ஒரு விவசாயியான அம்மன்கோட்டு மானக்கல் மாதவன் நம்பூதிரி, மற்றும் தேவகி அந்தர்ஜனம் ஆகியோருக்கு மூன்று மகன்களில் இளையவராக சிவன் நம்பூதிரி பிறந்தார். இவர் கனயம் மற்றும் வதனம்குரிச்சி ஆகிய ஊர்களில் தனது ஆரம்ப பள்ளிப்படிப்பைப் பெற்றார். ஆனால், ஒரு ஏழை மாணவராக இருந்ததால், 7 ஆம் வகுப்பிலேயே பள்ளியை விட்டு வெளியேற வேண்டியிருந்தது. 1965 ஆம் ஆண்டில், தனது 14ஆவது வயதில், கதகளி கற்க கேரள கலாமண்டலத்தில் சேர்ந்தார்.
அந்த காலகட்டத்தில், புகழ்பெற்ற கூடியாட்ட மேதையான, பெயின்குளம் ராமன் சாக்கியார், கலாமண்டலத்தில் கூடியாட்டம் துறையை அமைக்கும் பணியில் இருந்தார். மேலும் நிறுவனத்தின் நிறுவனர் வள்ளத்தோள் நாராயண மேனன் மற்றும் கே.என். பிசரோடியின் வற்புறுத்தலின் பேரில், சிவன் தனது போக்கை மாற்றிக்கொண்டார். கூடியாட்டத்தின் முதல் தொகுப்பின் இரண்டு மாணவர்களில் ஒருவராக, கூடியாட்டம் படித்தார். மேதைகளான பெயின்குளம் ராமன் சாக்கியார், கலாமண்டலம் இராமன்குட்டி நாயர் (கதகளியில் துன்பியலில் புகழ்பெற்றவர்), மற்றும் கலாமண்டலம் கிருட்டிணன்குட்டி போடுவால் (செண்டை நிபுணர்) ஆகியோரிடமிருந்து கலையை கற்ற சிவன்ஒரு அதிர்ஷ்டசாலியாவார்.
6 வருட ஆரம்ப படிப்பிற்குப் பிறகு, சிவன் 2 வருட முதுகலை பட்டப்படிப்புக்கு கலாமண்டலத்தில் சேர்ந்தார். இதைத் தொடர்ந்து புது தில்லியில் இந்திய அரசு கலாச்சாரத் துறையின் உதவித்தொகையின் உதவியுடன் மேம்பட்ட படிப்பினை மேற்கொண்டார்.
1975 ஆம் ஆண்டில், கேரள கலாமண்டலத்தில் கூடியாட்டம் பீடத்தில் பயிற்றுவிப்பாளராக சேர்ந்தார். தற்போது அங்கு மிகவும் அனுபவம் வாய்ந்த ஆசிரியராக உள்ளார். 1980 ஆம் ஆண்டில், கோழிகோடு பல்கலைக்கழகம் இவரை நாடகப்பள்ளியின் ஒரு பகுதியாக பணியாற்ற அழைத்தது. அங்கிருந்து வருகை பேராசிரியராக பணியாற்றி வருகிறார்.
சிவன் நம்பூதிரி உள்ளூர் பள்ளியில் சமசுகிருத ஆசிரியரான இந்திரா என்பவரை மணந்தார். இத்தம்பதியருக்கு இரண்டு குழந்தைகள் உள்ளனர். இவர்கள் குடும்பம் பாலக்காட்டில் வசிக்கிறது.
தொழில் சிறப்பம்சங்கள்
சிவன் நம்பூதிரியின் தொழில் வாழ்க்கையின் சிறப்பம்சம் பாரிஸில் ஏற்பட்டது. அவர் கைலாசோதரணம் ( இராவணன் கைலாச மலையை தூக்குவது ) மற்றும் பார்வதிவிராகம் ( பார்வதி தேவி சிவபெருமானிடமிருந்து பிரிதல்) ஆகிய இரண்டு நிகழ்ச்சிகளைச் நிகழ்த்தியபோது, கருத்தில் கொள்ள வேண்டிய கலை வடிவங்களைத் தேர்ந்தெடுப்பதற்கான யுனெஸ்கோ நடுவர் மன்றம் யுனெஸ்கோவின் மனிதநேயத்தின் வாய்வழி மற்றும் புலனாகாத பாரம்பரியத்தின் தலைசிறந்த படைப்பு சேர்ப்பதற்கு பரிசீலித்தது. நிகழ்ச்சியைத் தொடர்ந்து கூடியாட்டத்தை சேர்க்க நடுவர் மன்றம் ஒப்புதல் அளித்தது.
1980 இல் கொலோன் விழாவில் ஜெர்மனியில் கூடியாட்ட நிகழ்ச்சியை நிகழ்த்தினார்.
மரபுரிமை
கூடியாட்டம் நிகழ்த்திய சாக்கியர் சமூகத்திற்கு வெளியில் இருந்து வந்த முதல் கலைஞர் சிவன் நம்பூதிரி. நிறுவன வழியில் கூடியாட்டம் கற்ற முதல் நபராகவும் இவர் கருதப்படுகிறார் இவர் நுழையும் வரை, கூடியாட்டம் குருகுல முறையின் கீழ் கற்பிக்கப்பட்டது. சிவன் நம்பூதிரிக்கு மற்றொரு முதல் காரணம், இவர் நங்கியார் கூத்து நிகழ்த்திய முதல் ஆண் ஆவார். நம்பியார் சமூகத்தைச் சேர்ந்த பெண்கள் நிகழ்த்தும் நங்கியர்களின் களமாக இருந்தது. கூடியாட்டம் ஆடைகளிலிலும் அதனுடன் இணைந்த இசையிலும் புரட்சியை ஏற்படுத்திய பெருமை இவருக்கு உண்டு.
படைப்புகள்
சிவன் நம்பூதிரியின் செயல்திறன் குறித்து இன்விஸ் மல்டிமீடியா என்ற ஊடகம் கிட்டத்தட்ட ஒரு மணி நேர காணொளிக் காட்ட்சியை வெளியிட்டுள்ளது.
வெளி இணைப்புகள்
பகுப்பு:திருச்சூர் மாவட்ட நபர்கள் பகுப்பு:சங்கீத நாடக அகாதமி விருது பெற்றவர்கள் பகுப்பு:1950 பிறப்புகள் பகுப்பு:கேரளக் கலைகள் பகுப்பு:மலையாள நபர்கள் பகுப்பு:வாழும் நபர்கள் பகுப்பு:பத்மசிறீ விருது பெற்ற கலைத் துறையினர்
வேலகபூரம் கிராமம் தர்மராஜா கோயில்
வேலகபூரம் கிராமம் தர்மராஜா கோயில் தமிழ்நாட்டில் திருவள்ளூர் மாவட்டம், வேலகபூரம் கிராமம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் தர்மராஜா, திரௌபதியம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இரையகக்குடலிய அழற்சி
இரைப்பைக் குடலழற்சி (Gastroenteritis), அல்லது  தொற்றுவழி வயிற்றுப்போக்கு அல்லது வயிற்று வலி என்பது வயிறு, சிறு குடல் ஆகிய இரண்டுடனும் தொடர்பு கொண்ட இரைப்பைத் தடவழி அழற்சியாகும் ஆகும். இதன் அறிகுறிகளாக, வயிற்றுப்போக்கு, வாந்தி, வயிற்று வலி ஆகியன அமையலாம். இதனால், காய்ச்சல், சத்தின்மை, நீரிழப்பு கூட ஏற்படலாம். இந்நோய் இயல்பாக இருவாரங்களுக்கும் குறைவாகவே நீடிக்கும். இது ஐக்கிய அமெரிக்காவில் "வயிற்றுக்காய்ச்சல்" எனப்பட்டாலும், இது குளிர்காய்ச்சல் அன்று.
இது ஒருவரிலிருந்து மற்றவருக்கு மாசடைந்த உணவு, நீரின்வழி பரவுகிறது. உலகெங்கும், இரைப்பைக் குடலழற்சிக்குச் சரியான மருத்துவம் கிடைக்கப் பெறாததால் ஒவ்வோர் ஆண்டும் ஐந்திலிருந்து எட்டு மில்லியன் மக்கள் வரை உயிரிழக்கின்றனர். ஐந்து வயதிற்கும் குறைவான குழந்தைகளும் சிறார்களும் இறந்துபட இதுவே முதன்மையான காரணமாக உள்ளது.
முதன்மையான பிற நச்சுயிரிகளில் அண்ணீரக நச்சுயிரி, உடுவுரு நச்சுயிரி ஆகியவையும் அடங்கும்.
இரப்பைக் குடலழற்சி 2015 இல் இரண்டு பில்லியன் பேருக்கு ஏற்பட்டு, அவர்களில் 1.3 மில்லியன் பேர் உலகளாவியநிலையில் இறந்துள்ளனர். இந்தத் தொற்றால் வளரும் நாடுகளில் உள்ள குழந்தைகளே பேரளவில் தாக்கப்படுகின்றனர். ஐந்து அகவைக்கும் குறைவான குழந்தைகளில், 2011 இல் கிட்டதட்ட 1.7 பில்லியன் தொற்றுகள் ஏற்பட்டு, அவர்களில் ஏறத்தாழ 700,000  இறப்புகள் ஏற்பட்டன. வளரும் நாடுகளில், இரண்டு அகவைக்கும் குறைவான குழந்தைகளில் ஓராண்டில் அடிக்கடி ஆறுதடவை அல்லது அதற்கும் மேலாக தொற்று ஏற்படுகிறது. நோயெதிர்ப்புத்திறன் வளர்ச்சியால், அகவை முதிர்ந்தோரில் அவ்வளவு பரவலாக ஏற்படுவதில்லை.
கலைச்சொல்லியல்
"இரைப்பைக் குடலழற்சி" எனும் சொல் முதலில் 1825 இல் பயன்படுத்தப்பட்டது. இதற்கு முன்பு இது பொதுவாக என்புமெலிவு நோய்க் காய்ச்சல் அல்லது "காலரா மார்பசு" என வழங்கப்பட்டது. இது ஓரளவு "வயிற்று இறுக்கம்", "முகுநிலை", "குருதி கழிச்சல்", "பெருங்குடல் வலி", "வயிற்றுச் சிக்கல்" அல்லது கடும் வயிற்றுப்போக்குக்கான பல பழைய பெயர்களில் ஒன்றாலும் வழங்கப்பட்டது. வெறும் காலரா என்பதை விட, காலரா மார்பசு என்ற வரலாற்றுச் சொல்லே பெரிதும் பயன்படுத்தப்பட்டது.
நோய்க்குறிகளும் அறிகுறிகளும்
இரைப்பைக் குடலழற்சியால் வாந்தியும் வயிற்றுப்போக்கும் நிகழும். சிலவேளைகளில் இவற்றில் ஏதாவது ஒன்று மட்டும் ஏற்படலாம். வயிற்றுத் தசைப்பிடிப்புகளும் ஏற்படலாம். தொற்று ஏற்பட்ட 12–72 மணிகளில் அறிகுறிகள் தோன்றலாம். தொற்று நச்சுயிரியால் ஏற்பட்டால் ஒரு வாரத்துக்குள் அறிகுறிகள் தோன்றும். சில நச்சுயிரித் தொற்றுகளால் காய்ச்சல், சோர்வு, தலைவலி, தசை வலி ஆகியன வரலாம். வயிற்றுப்போகில் குருதி கசிந்தால் அதற்கான காரணம் நச்சுயிரியாகவோ அதைவிடக் கூடுதலாக குச்சுயிரியாகவோ இருக்கலாம். சில குச்சுயிரித் தொற்றுகளால் கடும் வயிற்றுவலி உருவாகிப் பல வாரங்களுக்குத் தொடரலாம்.
சுருள்நச்சுயிரித் தொற்றுள்ள குழந்தைகள் மூன்று முதல் எட்டு நாட்களில் நோயில் இருந்து மீளலாம். என்றாலும், ஏழைநாடுகளில் கடுந்தொற்றுக்கு மருத்துவம் உடனடியாக கிடைக்கப் பெறாமல் தொடர்ந்து வயிற்றுப்போக்கு நீடிக்கிறது. வயிற்றுப்போக்கால் நீர்வறட்சி பொதுவான சிக்கலாக இருக்கும். அழுத்தும்போது தோல்நிறமும் இருப்பும் மெதுவாக மீண்டால் குழந்தைகளில் கடும் நீரிறக்கம் உள்ளமையை உணரலாம். இது "நீடுதிற நுண்புழை மீள்நிரப்பு", "மெலிநிலை தோல் வறட்சி அல்லது நீரிழப்பு" எனப்படுகிறது. இந்நிலை இயல்பிகந்த மூச்சுயிர்ப்பு, நீரிழப்புக்கான அறிகுறியே ஆகும். துப்புரவும் நல்ல ஊட்டமும் போதாதபோது தொற்றுகள் அடிக்கடி மீள்கின்றன. வளர்ச்சிக் குன்றலும் நெடுநேர அறிதல் திறன் தாழ்த்தமும் ஏற்படலாம்.
கம்பைலோபாக்ட்டர் குச்சுயிரி இனத் தொற்றுள்ளவரில் 1% பேருக்கு மீளெதிர்வு முடக்க நோய் உருவாகிறது. 0.1% பேருக்குக் குவில்லைன் - பாரே நோய்த்தொகை உருவாகிறது. ஈ. கோலி, சிகெல்லா குச்சுயிரி இனங்கள் சிகா நச்சுத் தொற்றைத் தோற்றுவித்து குருதிச் சிதைவு யூரியாமிகை நோய்த்தொகையைத் தரவல்லனவாக உள்ளன. குருதிச் சிதைவு யூரியாமிகை நோய்த்தொகை தாழ்குருதித் தட்ட எண்ணிக்கைகள், சிறுநீரகச் செயலிழப்பு, தாழ் குருதிக்கல எண்ணிக்கை போன்றவற்றை உருவாக்குகிறது. குழந்தைகள் அகவை முதிர்ந்தோரை விட குருதிச் சிதைவு யூரியாமிகை நோய்த்தொகைக்கு ஆட்படுகின்றனர். சில நச்சுயிரித் தொற்றுகள் குழந்தைகளுக்கு தீங்கற்ற காற்கை வலிப்புகளை உருவாக்குகின்றன.
நச்சுயிரிவழித் தொற்று
சுருள்நச்சுயிரிகள், நோரோநச்சுயிரிகள், அண்னீரக நச்சுயிரிகள், உடுவுரு நச்சுயிரிகள் ஆகியன நச்சுயிரிவழி இரைப்பைக் குடலழற்சியை உருவாக்கும் முதன்மைக் காரணிகளாக அமைகின்றன. சுருள்நச்சுயிரிகள் தாம் குழந்தைகளில் இரைப்பைக் குடலழற்சியை உருவாக்கும் மிகப் பொதுவான காரணியாக உள்ளது; இது வளர்ந்த நாடுகளிலும் வளரும் நாடுகளிலும் ஒரே வீதத்தில்  இந்நோயை உருவாக்குகிறது. Viruses cause about 70% of episodes of infectious diarrhea in the pediatric age group. பெரியவர்களில் நோயெதிர்திறம் கூடுதலாக உள்ளமையால், சுருள்நச்சுயிரி அவ்வளவு பொதுவான காரணியாக அமைவதில்லை. அனைத்து நோய் நேர்வுகளில் 18% பேருக்கு நோரோநச்சுயிரி நோயை உருவாக்கும் காரணியாக அமைகிறது. பொதுவாக, வளர்ந்த நாடுகளில் உருவாகும் தொற்றுவழி வயிற்றுப்போக்கு நேர்வுகளில் நச்சுயிரிவழி இரைப்பைக் குடலழற்சி 21–40% அளவில் அமைகிறது.
அமெரிக்காவில் பெரியவர்களுக்கான இரைப்பைக் குடலழற்சி நேர்வுகளில் 90% பேருக்கு நோயை உருவாக்கும் முதன்மைக் காரணியாக நோரோநச்சுயிரியே அமைகிறது. இவ்வகை நோய் நேர்வுகள் மக்கள் மிக நெருக்கமாக நேரம் செலவிடும் படைத்துறைக் கலங்களிலும் மருத்துவமனைகளிலும் அல்லது தங்குவிடுதிகளிலும் அமைகிறது. வயிற்றுப்போக்கு முடிவுற்ற பிறகும் தொற்று நீடிக்கும் வாய்ப்பும் உள்ளது. Norovirus is the cause of about 10% of cases in children.
குச்சுயிரிவழித் தொற்று
சில நாடுகளில், காம்பைலோபாக்ட்டர் ஜேஜுனியே குச்சுயிரிவழி இரைப்பைக் குடலழற்சித் தொற்றுக்கு முதன்மைக் காரணியாக உள்ளது; இதில் பாதிபேர் கோழிவளர்ப்பில் ஈடுபடுபவர்களாக உள்ளனர். குழந்தைகளில், 15% தொற்று நேர்வுகளுக்குக் குச்சுயிரியே காரணியாக அமைகிறது; இதற்கு, மிகப் பொதுவான காரணியாக '' ஈ. கோலி, சால்மொனெல்லா, சிகெல்லா, காம்பைலோபாக்ட்டர்'' ஆகிய இனங்களே அமைகின்றன. குச்சுயிரி மாசுற்ற உணவு அறை வெப்பநிலையில் பல மணிநேரம் இருந்தால், குச்சுயிரிகள் பல்கிப்பெருகி, அவ்வுணவை உண்பவருக்குத் தொற்று இடரைக் கூட்டிவிடுகிறது. நோயோடு தொடர்புடைய பொதுவான சில உணவுகளாக சமைக்காத இறைச்சி, கோழிக்கறி, கடலுணவு, மூட்டைகள்; பச்சைக் கீரைகள், தொற்று நீக்காத பால், மென்வெண்ணெய், பழ, காய்கறிச் சாறுகள் ஆகியன அமைகின்றன. வளரும் நாடுகளில், குறிப்பாக ஆப்பிரிக்கச் சகாராப் பகுதி, ஆசியா, காலரா இரைப்பைக் குடலழற்சிக்கான பொதுக் காரணியாக உள்ளது. இந்தவகைத் தொற்று மாசுற்ற நீராலும் உணவாலும் கடத்தப்படுகிறது.
முதியவரில் அடிக்கடி ஏற்படும் வயிற்றுப்போக்குக்கு நச்சீனும் குளோசுட்டிரிடியம் டிப்பிசைல்'' ஒரு முதன்மையான காரணியாக அமைந்துவிடுகிறது. இந்தக் குச்சுயிரிகளைக் குழந்தைகள் அற்குறியேதும் இல்லாமல் பெற்றிருக்கலாம். மருத்துவமனையில் சேர்ந்தவருக்கும் உயிர்கொல்லி மருந்தைப் பயன்படுத்தியவருக்கும் இது பொதுவாக ஏற்படும் வயிற்றுப்போக்காக அமைகிறது. உயிர்கொல்லி மருந்தைப் பயன்படுத்தியவருக்குச் சுட்டாபைலோகாக்கசு அவுரியசுத் தொற்று வயிற்றுப்போக்கு ஏற்படலாம். கடும் பயணர் வயிற்றுப்போக்கு வழக்கமாக குச்சுயிரிவகை இரைப்பைக் குட்டலழற்சி தந்தாலும், நீடித்தவகையாக ஒட்டுண்ணிவகையே அமைகிறது. குளோசுட்டிரிடியம் டிப்பிசைல், சால்மொனெல்லா, காம்பைலோபாக்ட்டர் ஆகிய குச்சுயிரி இனங்களுக்கு ஆட்பட்ட பிறகு அமிலத்தை அடக்கும் மருந்துகள் கணிசமாக தொற்றைக் கூட்டும் இடரை உயர்த்துகிறது. H2 பகைமுரணிகளை விட முன்மி எக்கி தடுப்பிகளை உட்கொள்வோருக்குத் இத்தொற்று இடர் கூடுகிறது.
ஒட்டுண்ணிவழித் தொற்று
பல ஒட்டுண்ணிகள் இரைப்பிக் குடலழற்சியை உருவாக்கலாம். இவற்றில், கியார்டியா இலேம்பிலியா மிகப் பொதுவானதாகும்; மேலும், என்ட்டமீபா இசுட்டோலிட்டிக்கல், கிரிப்ட்டோசுப்போரிடியம் உள்ளினம்,  இன்னும்பிறவும் கூட இத்தொற்றில் ஈடுபடலாம். மிகப் பொதுவாக, கியார்டியா தொற்று வளரும் நாடுகளில் அமைந்தாலும், இது எல்லா இடத்திலும் கூட நேரலாம். நெரிசல் மிக்க மக்கள் பகுதிக்குச் சென்றுவருபவருக்கும் குழந்தைக் காப்பகச் சிறாருக்கும், தன்னினப் புணர்ச்சியில் ஈடுபடும் ஆண்களுக்கும், பேரிடர்களுக்குப் பின்னரும் இத்தொற்று மிகப் பொதுவாக ஏற்படுகிறது.
தொற்று பரவல்
மக்கள் தம் சொந்தப் பொருட்களைப் பரிமாறிக் கொள்ளும்போதும் மாசற்ற நீரைப் பருகும்போதும் தொற்று கடத்தப்படுகிறது. மழைக் காலங்களில் நீரின் தரம் குன்றும்போது தொற்றுப் பரவல் பொதுவாக வேகமாகக் கடத்தப்படுகிறது. மிதவெப்ப மண்டலங்களின் ஆறு பருவங்களில், கார்காலத்தில் தொற்றுக்கள் மிகவும் பரவலாக உள்ளன. குழந்தைகளுக்கு தொற்றுநீக்கம் செய்யாத பருகுகலங்களைப் பயன்படுத்தல் தொற்றுபரவும் காரணியாகிவிடுகிறது. தொற்று கடத்தும் வீதங்கள் நெரிசலான குடும்பங்களின் நலம்பேணாத குழந்தைகளிடையேயும் கூடிவிடுகின்றன. ஊட்டக்குறைவுள்ள நிலைமையிலும் கூடிவிடுகின்றன. நோயெதிர்திறம் உருவான பெரியவர்களில் அறிகுறியற்ற சில தொற்றுயிரிகள் வாழவழியுண்டு. எனவே, பெரியவரும் சில நோய்களைத் தரும் இயற்கையான கொள்கலங்களாகி விடுகின்றனர். சிகெல்லா போன்ற சில முகமைகள் முதனிகளில் தொற்ற, கியார்டியா போன்ற பிற அனைத்துவகை விலங்குகளிலும் தொற்றலாம்.
தொற்றல்லாத காரணிகள்
இரைப்பைக் குடல் தடவழியில் அழற்சிதரும் பல தொற்றல்லாத காரணிகளும் உள்ளன. மிகப் பொதுவாக இக்காரணிகளில் உள்ளடங்குபவையாக, NSAIDக்கள் போன்ற மருந்தூட்டங்கள், பால்மங்கள் (சிலருக்கு இவை ஒத்துக்கொள்வதில்லை), குளூட்டன்(சீலியாக் நோயுள்ளவருக்கு இது ஒத்துக்கொள்வதில்லை) போன்ற சில உணவுகள். கடும் இரைப்பைக் குடலழற்சிக்கு அடிக்கடி குரோகுன் நோயும் ஒரு தொற்றல்லாத காரணியாக அமைந்துவிடுகிறது. நோய்க்குத் துணையாக நச்சீனிகளும் தோன்றலாம். குமட்டல், வாந்தி, வயிற்றுப்போக்கு தரும் சில உணவுகளாக, கொன்றுண்ணும் மீன்களை உட்கொள்ளும்போது ஏற்படும் சிகுவாட்டெரா ந்ச்சாக்கம், அழுகிய மீன்கலை உட்கொள்ளும்போதும் உருவாகும் சுகோபிராயிடு நச்சாக்கம், நொறுக்குணவிற் பொதிந்த மீன்களை உண்ணும்போது விளையும் டெட்ரொடோவகை நச்சாக்கம், சரிவரத் தேக்கிவைக்கப்படாத உணவால் நேரும் தேக்குவகை நச்சாக்கம் ஆகியன அமைந்துவிடலாம்.
நோய்சார் உடலியக்கவியல்
இரைப்பைக் குடலழற்சி என்பது சிறுகுடல், பெருங்குடல் அழற்சியால் வரும் வாந்தியும் வயிற்றுப் போக்குமாக வரையறுக்கப்படுகிறது. இது பெரும்பாலும் தொற்றுகளாலேயே ஏற்படுகிறது. சிறுகுடல் மாற்றங்கள் அழற்சினைல்லாத வீக்கமாகவும் பெருங்குடல் மாற்றங்கள் அழற்சியாகவும் அமைகின்றன. தொற்றை விளைவிக்கும் நோயீனி எண்ணிக்கை ஒன்று முதல் கிரிப்ட்டோசுப்போரிடியத்துக்கு சிலவாகவும் வைபிரியோ காலரே குச்சுயிரிக்கு 108 போல பலவாகவும் அமையும்.
நோயறிதல்
அறிகுறிகள், முழுமையான மருத்துவ வரலாறும், ஓர்வும் சார்ந்த அடிப்படையிலேயே இரைப்பைக் குடல் அழற்சி நோய் கண்டறியப்படுகிறது. துல்லியமான ஒரு மருத்துவ வரலாறு, நோயாளியின் குடும்பத்தில் இருக்கும் பிற உறுப்பினர்களுக்கு நோயை ஒத்த அறிகுறிகள் இருப்பது அல்லது இல்லாதிருப்பதைச் சுட்டிக் காட்டப் பயனுள்ள தகவல்களை அளிக்கும். இவற்றுள் நோயாளி மலம் கழிக்கும் நேரம், அதன் அடுக்கு நிகழ்வும் விவரமும் அவர் வாந்தி எடுக்கிற நிலையைக் கொண்டிருக்கிறாரா என்பவையும் அடங்கும்.
இரைப்பைக் குடல் அழற்சியைக் கண்டறிவதில் ஒரு முழுமையான மருத்துவ வரலாறு உதவலாம். ஒரு நோயாளியின் முழுமையான, துல்லியமான மருத்துவ வரலாற்றில் அவரது பயண வரலாறு, நச்சுகளுக்கான ஆட்பாடு அல்லது பிறவகை உறுத்திகள், உணவுப் பழக்கத்தில் மாற்றம், உணவு சமைப்பு அல்லது சேமிப்பு வழக்கங்கள், மருத்து முறைகள் ஆகியவை அடங்கும். பயணம் செய்யும் நோயாளிகள் பானங்கள், உணவுகள் ஆகியவற்றில் உள்ள ஈ.கோலி தொற்று, ஒட்டுண்ணித் தொற்றுகளுக்கு ஆட்படலாம். மாசுற்ற நீரில் நீந்துதல் அல்லது ஐயத்திற்கு இடமான மலை ஊற்று அல்லது கிணறுகள் ஆகியவற்றில் உள்ள புது நீரை அருந்துதல் ஆகியவை கியார்டியா மூலம் பெறும் தொற்றினை உண்டாக்கலாம். இது வயிற்றுப் போக்கை உருவாக்கும் நீரில் காணப்படும் ஒரு உயிரினமாகும்.
மருத்துவமனையில் இரைப்பைக் குடலழற்சியின் நோயறிதல் தனியருக்கு ஏற்பட்டுள்ள நோய்க்குறிகளையும் அறிகுறிகளையும் சார்ந்தமையும். நோய்மேலாண்மையில் பயனேதும் விளைவிக்காது என்பதால், உண்மையான காரணத்தைத் தீர்மானிக்க வேண்டிய தேவையேதும் கட்டாயமில்லை.
என்றாலும், மலத்தில் குருதி கசிந்தாலோ உணவு நச்சாகிவிட்டாலோ நோயிடர் பகுதிக்குச் சென்று வந்திருந்தாலோ மல ஆய்வு செய்யவேண்டும். கண்காணிப்பின்போது நோய்நிலை அறிய நோயறி ஓர்வுகள் இன்றியமையாதது ஆகலாம். குழந்தைகளிலும் இளஞ்சிறாரிலும் 10% பேருக்குக் குருதிச் சர்க்க்கரைக்குறை ஏர்படுவதால், இவர்களுக்குக் குருதியினிம ஓர்வு பரிந்துறைக்கப்பட்டுள்ளது. கடும் நீரிறக்கம் உள்ளபோது மின்பகுளியும், நீரகச் செயல்பாடும் சரிபார்க்கப்படல் வேண்டும்.
நீரிழப்பு
நீரிறக்கம் மிதமானது(3–5%)மீடைநிலையானது(6–9%) கடுமையானது(≥10%) எனப் பகுக்கப்படுவதால், நோய்மதிப்பீட்டில் ஒரு தனியரின் நீரிறக்க நிலையைத் தீர்மானிப்பது முதன்மையானதாகும். குழந்தைகளில் இடைநிலை, கடும் நீரிழப்புக்கான மிகத் துல்லியமான அறிகுறி, நீடுதிற நுண்புழை மீள்நிரப்பும் மெலிவான தோல் வறட்சியுமமியல்பிகந்த மூச்சுயிர்ப்பும் ஆகும். பிற பயனுள்ள அறிகுறிகளாக குழிவிழுந்த கண்கள், செயல்மந்தம், கண்ணீர் வறட்சி, உலர்வாய் ஆகியனவும் பிறகண்டுபிடிப்புகளும் அமைகின்றன. இயல்பான சிறுநீர்க் கழிவையும் நீர் அருந்துதலையும் உறுதிப்படுத்தவேண்டும். நீரிறக்க நிலையை அறிவதில் ஆய்வக மருத்துவ ஓர்வுகல் பயந்தருவதில்லை. எனவே, சிறுநீர் ஓர்வோ புறஒலி ஆய்வோ பொதுவாக வேண்டியதில்லை.
வேறுபாட்டுமுறை நோயறிதல்
இரைப்பைக் குடலழற்சி அறிகுறிகளைப் போலிசெய்யும் பிற காரணிகளான, குடல்வால் அழற்சி, குடல் முறுக்கம், வயிற்று அழற்சி நோய்கள், சிறுநீர்த்தடவழித் தொற்றுகள், நீரிழிவு நோய் போன்றவை உள்ளடங்குதலை முதலில் நீக்கிவைக்க முயலவேண்டும். இவ்வகையில், கணைய அழற்சி அல்லது குறைபாடு, சிறுகுடல் நோய்த்தொகை, விப்புள் நோய், வயிற்றுக்குழி நோய், மலமிளக்கியின் தவறான பயன்பாடு என்பவையும் கருதப்படவேண்டும். வாந்தியும் வயிற்றுப்போக்கும் உடன் இணையாமல் அவற்றில் ஒன்று மட்டும் உள்ளபோது வேறுபாட்டியல் நோயறிதல் மேலும் சிக்கலாகிவிடுகிறது.
வாந்தி, அடிவயிற்று வலி, ஓரளவு வயிற்றுப்போக்கு உடன் குடல்வால் அழற்சியும் 33% நேர்வுகளில் அமைகிறது. இரைப்பைக் குடலழற்சி உருவாக்கும் வகைமையான பேரளவு வயிற்றுப்போக்குக்கு இவை மாறான அறிகுறிகளாகும். சிறாரில் நுரையீரல் தொற்று அல்லது சிறுநீர்த் தடவழித் தொற்று வாந்தியையும் வயிற்றுப்போக்கையும் உருவாக்கலாம். வயிற்றுப்போக்அற்ற, வயிற்றுவலி, குமட்டல், வாந்திப் போன்ற அறிகுறிகள் செவ்வியல் நீரிழிவுக் கொழுப்பமிலமிகையால்(DKA) ஏற்படலாம். ஓராய்வு சிறாரில் 17% பேருக்கான DKA நோய்க்கு மாற்றாகத் தொடக்கநிலை நோயறிதலின்போது இரைப்பைக் குடலழற்சி நிலவுவதாக தவறாக உனரப்பட்டுள்ளது.
தடுப்பு முறைகள்
நோயெதிர்திறம் வழியாகவும் இரைப்பைக் குடல் அழற்சியினைத் தடுக்கலாம். அமெரிக்க ஐக்கிய நாடுகள் உணவு, மருந்து மேலாண்மை நிறுவனம் 2006 ஆம் ஆண்டில் ரோட்டடெக் என்னும் சுருள்நச்சுயிரியை ஆறு முதல் 32 வாரங்கள் வரையிலான குழந்தைகளுக்கு, நச்சுயிரி சார் இரைப்பைக் குடல் அழற்சி நோய் வராமல் இருப்பதற்காக, அளிக்கலாம் என ஒப்புதல் அளித்தது. இருப்பினும், இத்தடுப்பூசிகளால் குளிர் காய்ச்சலை ஒத்த அறிகுறிகள் விளையலாம்.
நீர், துப்புரவு, நலம்பேணல்
எளிதாக கிடைக்கும் மாசற்ற நீர்வழங்கல், நல்ல துப்புரவு நடைமுறைகள் இரண்டும் தொற்று வீதங்களைக் குறைக்கவும் இரைப்பைக் குடலழற்சியைக் கணிசமாகக் குறைக்கவும் முதன்மையானவையாகும். சவர்க்காரத்தால் கையைக் கழுவுதல் போன்ற சொந்த நலம்பேணல் நடவடிக்கைகள் 30% அளவுக்கு இரைப்பைக் குடலழற்சி நிகழ்வீதத்தைக் குறைகின்றன. சாராயமூட்ட குழைவுகளும் கூட நல்ல விளைவுகளைத் தருகின்றன. மாசுற்ற உணவையும் பருகுகளையும் தவிர்த்தல் நல்லது. நலநிலைமை குறைந்த இடங்களில், முலைப்பாலூட்டலும் நலம்பேணலின் மேம்பாடும் முதன்மை வாய்ந்தனவாகும். முலைப்பால் தொற்றின் நிகழ்வீதத்தையும் நிகழ்நேரத்தையும் குறைக்கிறது.
தடுப்பூசி போடல்
உலக நலவாழ்வு நிறுவனம் 2009 இல் பாதுகாப்புக்காகவும் நல்ல விளைவுக்காகவும் உலகளாவிய அளவில் அனைத்துக் குழந்தைகளுக்கும் சுருள்நச்சுயிரி தடுப்பூசி போட பரிந்துரைத்தது.
அப்போது இரண்டு சுருள்நச்சுயிரி தடுப்பூசிகள் நடப்பில் இருந்தன; மேலும், பல தடுப்பூசிகள் உருவாக்க முயற்சிகள் மேற்கொள்ளப்பட்டிருந்தன. ஆப்பிரிக்காவிலும் ஆசியாவிலும் தடுப்பூசிகள் குழந்தைகளிடையே அமையும் கடுமையான நோயைக் குறைத்தன தேசிய தடுப்பூசி நோயெதிர் திட்டங்கள் செயற்பட்ட நாடுகளில் நோய் நிடழ்வீதமும் கடுமையும் குறைந்தன. இந்த தடுப்பூசி, சூழலில் நிலவும் தொற்றுகளைக் குறைத்து, தடுப்பூசி போடாத குழந்தைகளின் நோய் வீதத்தையும் குறைத்தன. அமெரிக்க ஐக்கிய அரசின் 2000 இல் இருந்தான சுருள்நச்சுயிரித் தடுப்பூசித் திட்டம் நடைமுறைக்கு வந்தபிறகு, கணிசமாக 80% பேருக்கு வயிற்றுப்போக்கு எண்ணிக்கை குறைந்துள்ளது. முதல் தடுப்பூசியை6 முதல் 15 வார அகவையுள்ள குழந்தைகளுக்குப் போடவேண்டும். ஈராண்டுகட்குப் பின்னர், காலரா ஊசி 50–60% பேருக்கு விளைவு மிக்கதாக அமைகிறது. பல தடுப்பூசிகள் இரைப்பைக் குடலழற்சிக்கு எதிராக உருவாக்கப்படுகின்றன எடுத்துகாட்டாக, உலக அளவில் இரைப்பைக் குடலழற்சிதரும் இரு முதன்மைக் காரணிகளான சிகெல்லா, குடல்நச்சாக்க ஈ.கோலிக்கு எதிரான குச்சுயிரித் தடுப்பூசிகள் நடப்பில் உள்ளன.
நோய்மேலாண்மை
இரைப்பைக் குடல் அழற்சி பொதுவாகக் கடுமையானதாவும், தானாகவே தீர்ந்து விடுவதாகவும் உள்ள ஒரு நோய். எனவே இதற்கு மருந்துகள் ஏதும் தேவைப்படுவதில்லை. மருத்துவ நோக்கம் இழந்துவிட்ட நீர்மங்கள், மின்பகுளிகளை மீட்பதே. குழந்தைகளில் இத்தகைய மிதமான முதல் நடுத்தரமான நீரிழப்புகளைச் சமன்படுத்த வாய்வழி வறட்சி நீக்கல் முறையே விரும்பத்தக்கதாகும். இருப்பினும், வாந்தியின்போது ஏற்படும் குழந்தைகளின் நீரிழப்பைக் குறைக்க வாந்தித் தவிர்ப்பிகளான மெட்டோகுளோப்பிரமைடு ஓண்டான்செட்டிரான் ஆகியன பயன்தருகின்றன. மேலும், பூட்டிலிசுகோபோலாமைன் அடிவயிற்று வலையைக் குறைக்க பயன்தருகிறது.
வறட்சி நீக்கல்
குழந்தைகளுக்கும் பெரியவர்களுக்கும் வறட்சி நீக்கல், அதாவது இழந்துவிட்ட நீர், மின்பகுளிகளை மீட்டளிப்பதே முதன்மையான மருத்துவமாகும். நோயாளிக்கு வாய்வழி நீரேற்றக் கரைசலை அளிப்பதன் வழி இது விரும்பத்தக்க வகையில் சரிகட்டப்படுகிறது. இருப்பினும், நோயாளி நனவிழந்த நிலையில் இருந்தாலோ அல்லது கடும் நீரிழப்பு நிலவினாலோ, சிரைவழியாக நீரேற்றக் கரைசலைச் செலுத்துவதும் தேவைப்படலாம். கோதுமை அல்லது அரிசியிலிருந்து உருவாக்கப்படும் நுண்- மாவுச்சத்து அடிப்படையிலான வாய் வழி வறட்சி நீக்க உப்புக்கள் (வாய்வழி நீரேற்ற உப்புகள்) எளிய சர்க்கரை அடிப்படையிலான வாய்வழி நீரேற்றப் பொருட்களை விட திறன் கொண்டவையாக உள்ளன.
ஐந்து வயதிற்கும் கீழான குழந்தைகளுக்கு மென்பருகுகள், பழச்சாறுகள் போன்ற சர்க்கரை மிகுந்த நீர்மங்கள் பரிந்துரைக்கப்படுவதில்லை. காரணம், இவை வயிற்றுப் போக்கினை கடுமையாக்கக் கூடும் என்பதேயாகும். குறிப்பிட்ட வாய்வழி நீரேற்ற உப்புகள் கிடைக்கவில்லை எனில் அல்லது அது சுவைக்கவில்லை எனில், வெறும் நீரினைக் கூடப் பயன்படுத்தலாம். நீர்மங்களைச் செலுத்த வய்வழிக் குடல் குழலை இளஞ்சிறாருக்குத் தேவைப்பட்டால் பயனபடுத்தலாம். சிரையூடே நீர்மச் செலுத்தம் வேண்டியிருந்தால், ஒருமணி முதல் நான்கு மணி வரைச் செலுத்தலே போதுமானதாகும்.
உணவு முறைமை
வாய்வழி வறட்சி நீக்கல் கரைசல் அளித்தபின், தாய்ப்பால் பெறும் குழந்தைகளுக்குத் தேவையின்பேரில் தாய்ப்பால் அளிப்பதும், கலவை முறை உணவு பெறும் குழந்தைகளுக்குத் தமது கலவை உணவை உடனடியாகத் தொடர்வதும் பரிந்துரைக்கப்படுகின்றன. பாலினிமம் அற்ற அல்லது பாலினிமம் குறைந்த கலவைகள் பொதுவாகத் தேவைப்படுவதில்லை. பாதியளவு திட அல்லது திட உணவு பெறும் குழந்தைகள் தங்களது வழக்கமான உணவினையே வயிற்றுப் போக்கின்போதும் உட்கொள்ளலாம். எளிய சர்க்கரை மிகுந்த உணவுகள் தவிர்க்கப்படவேண்டும். காரணம், சவ்வூடு பரவற் சுமையானது வயிற்றுப் போக்கினை கடுமையாக்கலாம். ஆகவே, மென் பருகுகள், பழச்சாறுகள், இன்னும் பிற சர்க்கரை மிகுந்துள்ள உணவு வகைகளைத் தவிர்க்க வேண்டும். உணவைத் தவிர்ப்பது என்பது பரிந்துரைக்கப்படுவதில்லை. மாறாக, உடனடியாக, வழமையான உணவுப் பழக்கத்தை மேற்கொள்வதே ஊக்குவிக்கப்படுகிறது. பிராட் உணவு முறை (BRAT) (அதாவது வாழைப்பழங்கள், சோறு, ஆப்பிள் பழச்சாறு, வாட்டடை ஆகியவை கொண்ட உணவு) தற்போது பரிந்துரைக்கப்படுவதில்லை. காரணம், இதில் உள்ள சத்துக்கள் போதுமானவையாக இல்லாதிருப்பதும் வழமையான உணவினை விட அதிகப் பயன் ஒன்றும் இதில் இல்லை என்பதுமேயாகும்.
2020 ஆம் ஆண்டின் கொக்கிரேனின் மீள்பார்வை நலநுண்ணுயிரிகளை உட்கொள்வதால், இரன்டு நாட்களுக்கோ அதற்கு மேலுமோ வயிற்றுப்போக்கு உள்ளவருக்குப் பலனேதும் கிடைப்பதில்லை எனவும் இது வயிற்றுப்போக்கு நேரத்தைக் குறைப்பதாக சான்றேதும் நிறுவப்படவில்லை எனவும் கூறுகிறது. அவை உயிர்கொல்லி மருந்தால் நலப்படுத்தும் வயிற்றுப்போக்கைத் தவிர்க்கவும் தீர்க்கவும் உதவலாம். இதேபோல, யாகுர்த்து நொதுப்பித்த பால்பொருட்கள் நலந்தரலாம். வளரும் நாடுகளின் குழந்தைகளுக்கு வயிற்றுப்போக்கைத் தவிர்க்கவும் தீர்க்கவும் துத்தநாக நிரப்பூட்டம் விளை மிக்கதாக உள்ளது.